《东山八景并序 其二 方广洞》
明代·刘玘

丹崖石壁倚层峰，别是人间天一重。流水白云长自在，苍苔翠藓漫堆封。

仙人跨鹤归何处，游客携琴喜见逢。自古传闻三十六，谁知此地有灵踪。

作者简介：刘玘，字允璋。潮阳人。明成祖永乐十五年（一四一七）解元，十九年登进士，授兵部车驾司主事。坐忤大臣，放归。登临题咏，著述甚富。清乾隆修《潮州府志》卷二九、清道光《广东通志》卷二九二有传。